
E L Ő T E R J E S Z T É S

a Jász-Nagykun-Szolnok Megyei Katasztrófavédelmi Igazgatósággal kötendő támogatási megállapodásról.

Tisztelt Képviselő-testület !

Martfű Város Önkormányzatának Képviselő-testülete a 24/2012.(II.24.) határozatával döntött a Tiszaföldvár Város Önkormányzati Önkéntes Tűzoltóság Köztestületéből történő kilépésről. 

Ez a döntés természetesen nem azt jelentette, hogy Önkormányzatunk nem kívánja ellátni és támogatni a katasztrófa elhárítás feladatait.

A katasztrófavédelmi feladatok ellátása szempontjából városunk a Jász-Nagykun-Szolnok Megyei Katasztrófavédelmi Igazgatóság Szolnoki Kirendeltségéhez tartozik. 

Tárgyalást folytattunk az illetékes katasztrófavédelmi vezetőkkel városunk katasztrófavédelmi, tűzvédelmi feladatainak ellátásáról a továbbfejlesztés rövid- és középtávú terveiről. 

Javaslom a Tisztelt Képviselő-testületnek, hogy városunk biztonsága érdekében támogassuk anyagilag a hivatásos tűzoltó állományeszköz ellátásának, felkészültségének és munkakörülményeinek javítását az előterjesztéshez mellékelt támogatási megállapodás szerint.

Határozati javaslat:

……../2012.(……) önkormányzati határozat

a katasztrófavédelmi feladatok ellátásának támogatásáról.

Martfű Város Önkormányzatának Képviselő-testülete a katasztrófavédelmi feladatok ellátásának biztosítása érdekében a Jász-Nagykun-Szolnok Megyei Katasztrófavédelmi Igazgatósággal kötendő támogatási megállapodást e határozat melléklete szerint elfogadja és felhatalmazza dr. Kiss Edit polgármestert annak aláírására.
A Képviselő-testület feladatként határozza meg az Önkormányzat 2012. évi költségvetésén a kötelezettségvállalás tartalék alap terhére történő átvezetését.
Határidő: 2012. április 30.

Felelős: Kontra Lajos

  irodavezető

A Képviselő-testület felkéri a Jász-Nagykun-Szolnok Megyei Katasztrófavédelmi Kirendeltség vezetőjét, hogy a biztosított támogatás elszámolásával egyidejűleg adjon tájékoztatást a katasztrófavédelmi feladatok ellátásáról is.

Határidő: 2013. január 31-ig, a továbbiakban minden év január 31-ig

Felelős: Nagy Róbert tű.százados

             kirendeltség vezető

Erről értesülnek: 

1. Jász-Nagykun-Szolnok Megyei Kormányhivatal Szolnok

2. Valamennyi Képviselő Helyben

3. Jász-Nagykun-Szolnok Megyei Katasztrófavédelmi Kirendeltség Szolnok

Martfű, 2012. március 26.

dr. Kiss Edit 

polgármester

Az előterjesztést készítette: 

Balogh Edith 

címzetes főjegyző

